पूर्व CM भूपेंद्र सिंह हुड्डा का आरोप, हरियाणा में नौकरियां 'बेची' जा रही
हुड्डा ने आरोप लगाया, पिछले कई सालों से सरकार भर्ती में ‘‘घोटालों को छिपाने’’ का लगातार प्रयास कर रही है लेकिन ‘‘अलमारी इतने अस्थि-पंजरों से भरी हुई है कि सरकार उन सभी को ढ़ंकने में सक्षम नहीं है, भले ही वह ऐसा करना चाहती हो।’’
चंडीगढ़: हरियाणा के पूर्व मुख्यमंत्री भूपेंद्र सिंह हुड्डा ने शनिवार को प्रदेश की भाजपा सरकार पर भर्ती घोटाले का आरोप लगाया और कहा कि यहां प्रत्येक नौकरी बेची जा रही। इसके साथ ही उन्होंने सरकार पर ‘‘घोटाले को छिपाने’’ का आरोप लगाया। हुड्डा ने बयान जारी कर आरोप लगाया, ‘‘मौजूदा सरकार में प्रत्येक नौकरी बेची जा रही। तमाम लोग इस धंधे से जुड़े हैं और लाखों-करोड़ों बना रहे हैं।’’उन्होंने आरोप लगाया, पिछले कई सालों से सरकार भर्ती में ‘‘घोटालों को छिपाने’’ का लगातार प्रयास कर रही है लेकिन ‘‘अलमारी इतने अस्थि-पंजरों से भरी हुई है कि सरकार उन सभी को ढ़ंकने में सक्षम नहीं है, भले ही वह ऐसा करना चाहती हो।’’उन्होंने कहा, ‘‘जब सरकार एक घोटाले को छिपाने का प्रयास करती है, तो दूसरा सामने आ जाता है और जब एक आरोपी को बचाने की कोशिश करती है तो दूसरा पकड़ा जाता है।’’ हरियाणा विधानसभा में विपक्ष के नेता ने कहा कि कांग्रेस इस मुद्दे को लगातार उठा रही है।